CONVOCATORIA CONCURSO DE TRASLADO PARA PROVISIÓN DE POSTO DE TRABALLO DE RESPONSABLE DE INSTALACIÓNS DE VIGOZOO.
ADMINISTRACIÓN LOCAL — Municipal — Organismo Autónomo Municipal Vigo-Zoo (Persoal, oposicións, 19/11/2015)

O Consello de Administración, en sesión do 4 de novembro de 2015, adoptou o seguinte acordo polo que se aproban as bases reitoras da convocatoria do concurso de traslado para a provisión de posto de traballo de responsable de instalacións de VigoZoo co seguinte contido: Os aspirantes deberán levar desempeñando mais de 2 anos, en réxime laboral fixo, o posto de traballo de Oficial coidador de mantemento, vixilancia e control. Son os que se indican a continuación. Consistirá nunha proba práctica na que se acrediten os coñecementos específicos do posto. A proba consistirá na resolución dun test, e/ou elaboración dunha memoria, e/ou un suposto práctico que en todo caso versará sobre aspectos relativos ás tarefas propias do posto e que deberán ser incorporadas a acta da sesión na que se celebren. A puntuación de cada aspirante na proba será a media aritmética das cualificacións de tódolos membros da Comisión asistentes á sesión. Non se valorarán a puntuación máis alta e a máis baixa (só unha delas en caso de empate), sempre que entre elas exista unha diferencia de 3 puntos ou máis. Por cada ano ou fracción de servizos prestados como oficial coidador de mantemento, vixilancia e control ó VigoZoo con cargo a prazas do cadro de persoal, e os recoñecidos con anterioridade á súa contratación como persoal laboral fixo: 0,10 puntos, ata un máximo de tres. Só se terán en conta os cursos que esten relacionados coas funcións do posto ó que se aspira nos que o certificado de asistencia sexa expedido por un organismo oficial, centro homologado para impartilos ou colexio profesional, os cursos oficiais derivados do cumprimento dos acordos MAP-Sindicatos e FEMP-Sindicatos, dentro da súa labor de formación e capacitación permanente do persoal, ou os impartidos polo Concello ou VigoZoo dentro da súa labor de formación continua, ben directamente ou a través de empresas ou organismos autorizados, sempre que o certificado de asistencia o expida o Concello e esten relacionados coas funcións do posto ó que se aspira. Ao tratarse de convocatorias de persoal de oficios, tamén computarán como mérito os cursos impartidos polo INEM ou organismo que o substitúa nas distintas comunidades autónomas (no caso da comunidade autónoma galega, Consellería de Familia e Promoción do Emprego, Muller e Xuventude), sempre que teñan relación coas funcións propias do posto ó que se aspira. Así mesmo poderán valorarse os impartidos por outros organismos oficiais competentes para imparti-los cursos propios de cada oficio e, os derivados dos acordos nacionais de formación contínua (FORCEM), sempre e cando teñan relación coas funcións do posto ó que se aspira. Na convocatoria específica poderá figura-la relación de cursos con dereito a poder ser valorados. Os cursos de coñecemento do idioma galego valoraranse do seguinte xeito: Puntuarase só o superior alegado e xustificado como mérito. O/a aspirante que non acredite ter realizado ningún dos anteriores cursos, efectuaráselle unha proba de coñecementos que se valorará cun máximo de 0,50 puntos. Dita proba terá lugar sempre antes da realización da proba de coñecemento do posto ó que se opta, e convocarase a través do taboleiro de editos ós/ás aspirantes que non acrediten contar con ningún curso de lingua galega. A puntuación máxima por este apartado non poderá exceder de 5,50 puntos. a) Por estar en posesión de titulación superior á esixida para o acceso á praza: 1 punto. b) Por estar en posesión doutra titulación superior, excluída a que serviu para obte-la que se alega como mérito, sempre que teña relación directa coas funcións do posto e que sexa superior respecto da do apartado anterior: 0,50 puntos. A puntuación máxima por este apartado non poderá exceder de 1,50 puntos. Para poder adxudicarse o posto, o candidato deberá obter un mínimo de 10 puntos conforme ó baremo de méritos anterior. A puntuación por cada un dos anteriores apartados non poderá ser superior ó 40%, nin inferior ó 10% da puntuación total do baremo. Os empates dirimiranse en función da puntuación outorgada ós méritos enunciados, pola orde establecida; de persistir, pola antigüidade na Administración e, por último, pola idade. Terá carácter colexiado e estará integrado por 8 membros, un/unha presidente/a, un/unha secretario/a e, seis vogais, así como os/as seus respectivos suplentes, designados pola Presidenta de VigoZoo, debendo contar cun nivel de titulación ou especialización igual ou superior á esixida para o acceso ao posto. Actuarán con voz e voto -a excepción do Secretario/a-, podendo acordar o nomeamento dun/dunha asesor/a especialista na materia (xefe do servizo do posto obxecto do concurso ou técnico cualificado), que deberá comparecer a título individual e, que asistirá con voz e sen voto. A pertenza a Comisión de Valoración será sempre a título individual; non poderá exercerse ésta en representación ou por conta de ninguén. Non poderán formar parte dela o persoal de elección ou designación política, os funcionarios interinos ou laboral e o persoal eventual, así como as persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Correspóndelle á presidencia acordar as convocatorias das sesións ordinarias e extraordinarias, presidir as sesións, moderar o desenvolvemento dos debates e suspendelos por causas xustificadas, asegurar o cumprimento das leis, dirimir co seu voto os empates nos termos legalmente previstos, visar as actas e certificacións dos acordos da Comisión de Valoración e as demais que lle outorgue a lexislación vixente. O/a secretario/a, que intervirá con voz e sen voto, desempeñará funcións de asesoramento legal a Comisión de Valoración, custodia dos exames e actas, elaboración das actas dos acordos e informe xurídico en relación cos recursos administrativos que se poidan presentar contra os actos e a acordos da Comisión. Igualmente, deberá realizar as funcións previstas no artigo 25 da Lei 30/1992, do 26 de novembro, de réxime xurídico das administracións públicas e do procedemento administrativo común. Simultaneamente cos titulares designarase aos respectivos/as suplentes. Os/as seus/súas integrantes deberán absterse de tomar parte no proceso selectivo cando concorran as causas recollidas no artigo 28 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, modificada pola Lei 4/1999. Asemade, os aspirantes poderán recusar aos mesmos nos supostos previstos no artigo 29 da mesma norma. Pola Comisión de Valoración deberá acordarse na sesión constitutiva o número máximo de sesións, debendo facerse constar na correspondente acta, poidendo ampliarse unicamente por causa xustificada mediante novo acordo do mesmo, debidamente motivarse na acta. A Comisión de Valoración contará coa asistencia técnico-administrativa do persoal de VigoZoo, con funcións vinculadas ao desenvolvemento dos distintos exercicios previstos. Ditas funcións exerceranse sempre de acordo coas instrucións recibidas da Comisión de Valoración, tralo acordo adoptado por ésta na sesión constituínte e documentado na correspondente acta. Os membros da Comisión de Valoración, o asesor que se poida designar por aquél e que asistan de xeito efectivo ás sesións do proceso selectivo, xunto co persoal técnico administrativo asistente, percibirán axudas de custo por asistencia na contía legalmente establecida, de conformidade co previsto no Real Decreto 462/2002, do 24 de maio, de Indemnizacións por razóns do servizo. A actuación da Comisión de Valoración, en canto que é un órgano colexiado, rexerase no non previsto na normativa sectorial vixente polas disposicións da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común. A comisión de valoración propoñerá ao Consello de Administración os traslados a efectuar e a súa proposta será vinculante sempre que se axuste a dereito. As solicitudes, xunto coa documentación acreditativa dos méritos valorables, segundo a base III anterior -excluíndo aqueles nos que a acreditación corresponde ó VigoZoo, que o fará de oficio, sempre que o aspirante alegue o mérito na súa instancia-, presentaranse en impreso normalizado que se encontrará a disposición dos interesados na Oficina de VigoZoo e irán dirixidas á Sra. Presidenta do Organismo. O prazo de presentación de solicitudes será de 10 días hábiles a partir da publicación do Anuncio no Boletín Oficial da Provincia, sen prexuízo de facelo tamén no taboleiro de editos da Casa do Concello, no do Organismo Autónomo e na páxina web de VigoZoo. Rematado o citado prazo, e previamente ó inicio das valoracións pola comisión, exporanse ó público no taboleiro de editos a lista de admitidos e excluídos cos motivos da exclusión, para que os interesados poidan promove-las reclamacións pertinentes no prazo de 4 días hábiles, as que serán resoltas no mesmo prazo. O procedemento de valoración se efectuará conforme ao baremo contido na base III, iniciándose coa proba práctica de coñecemento do posto que se opta. Concluídas as valoracións, publicarase a lista provisional de aspirantes por orde de puntuación no taboleiro de editos da Casa do Concello, de VigoZoo e na páxina web de VigoZoo, conferíndose audiencia ós interesados e dándoselles vista do expediente para que no prazo de 4 días hábiles efectúen as alegacións que estimen oportunas, que serán resoltas motivadamente pola comisión en igual prazo. Resoltas as reclamacións, se as houbera e, en caso contrario, rematado o prazo dos 4 días, a Comisión de valoración elevará a lista definitiva propoñendo á Presidenta do Consello de Administración, segundo acordo de delegación do Consello de Administración en sesión de data 13 de maio de 2010 ( Exp.2217/12), o nomeamento para o posto do candidato que obtivese a maior puntuación, e a súa proposta será vinculante. O prazo máximo para a resolución do concurso será dun mes e o seu resultado publicaráse da mesma forma que a convocatoria. A toma de posesión deberá efecturarse nos 3 días contados a partir do seguinte á publicación do resultado do concurso no Boletin Oficial da Provincia, sen prexuízo da súa publicación no taboleiro de editos da Casa do Concello, de VigoZoo e na páxina web de VigoZoo. O prazo de toma de posesión poderá demorarse por causa xustificada debidamente apreciada. Os/as aspirantes deberán presentar, xunto coa solicitude e, en todo caso, antes da finalización do prazo de presentación de instancias, a documentación acreditativa dos méritos que aleguen dos establecidos no correspondente baremo, a través de orixinal ou copia compulsada. Para a xustificación dos méritos o/a aspirante que deba achegar documentación procedente doutros organismos oficiais que non lla facilitasen antes da finalización do prazo de presentación de instancias, deberá aportar no devandito prazo a correspondente solicitude ou copia compulsada, xunto cunha declaración comprometéndose a presentala nos dous días seguintes a aquél no que lle fose expedida. En todo caso non procederá a súa valoración se non fose achegada antes da data de celebración da sesión de valoración do concurso. A comisión poderá solicitar que se complete ou aclare a documentación presentada para xustifica-los méritos alegados, pero non pedir nova documentación para acreditar méritos so alegados. Como excepción se o mérito que se alega e ter prestados servizos no VigoZoo, bastará con face-lo constar en declaración xurada que se achegará xunto coa solicitude e na que figure a data ou datas de inicio e finalización dos servizos ó concello e o departamento, servizo ou unidade na que se prestaron. No caso contrario deberá achega-la correspondente certificación dos servizos prestados por parte do aspirante. Os candidatos nomeados poderán ser removidos dos seus postos por causas sobrevidas, derivadas dunha alteración no contido do posto, realizada a través da relación de postos de traballo, que modifique os supostos que serviron de base á convocatoria, ou dunha falta de capacidade para o seu desempeño manifestada por un rendemento insuficiente que non comporte inhibición e que lle impida realizar con eficacia as funcións atribuídas ó posto e, en todo caso polos motivos e seguindo os procedementos legalmente consignados na normativa vixente que resulte de aplicación. Previamente á resolución, conferirase trámite de audiencia ó/á interesado/a e ao Delegado dos traballadores por un prazo de 10 días hábiles. Ós/ás persoal laboral removidos asignaráselle un destino provisional ata a celebración do seguinte concurso de traslados”. Vigo, a data de sinatura electrónica.—A Presidenta, Mª Jesús Lago Rey.